इस बीच इराक़ और सीरिया से अपदस्थ आईएसआईएस ने पिछले महीने तालिबान पर जो क़हर ढाया, वह चौंकाने वाला है। तालिबान भले ही वहाँ 1994 से बैठा है, लेकिन मंगलवार को आईएसआईएस ने ख़ोरसन प्रांत में तालिबान कमांडर सार-ए पुल के घर पर हमला बोल कर 15 मिलिटेंट को मौत के घाट उतार दिया। यह चौंकाने वाली घटना थी। सीरिया और इराक़ में ठोकर खाने के बाद अब आईएसआईएस अफ़ग़ानिस्तान में जड़ें ज़माने में लगा हुआ है। देश के पूर्वी सीमावर्ती जलालाबाद, नानगहर में हिंसक गतिविधियों में लगा है। अफ़ग़ानिस्तान में अधिकृत तौर पर तीन हज़ार आईएसआईएस मिलिटेंट होने का अनुमान बताया जा रहा है। हालाँकि साथ में यह भी कहा जा रहा है कि मिलिटेंट की मौजूदगी का ठीक-ठीक अनुमान लगाना संभव नहीं है। इनके ठिकानों में एक पाकिस्तान सीमा पर ख़ैर पख्तुनवा की बीहड़ पहाड़ियाँ बताया जा रहा है।